סרחיו קנאלס

סרחיו קנאלס מדרסו (בספרדית: Sergio Canales Madrazo, נולד ב-16 בפברואר 1991) הוא כדורגלן ספרדי המשחק בעמדת הקשר במונטריי מהליגה המקסיקנית ובנבחרת ספרד.

קריירה

קריירת מועדונים 
בשנת 2008 קנאלס הצטרף לקבוצת המילואים של ראסינג סנטנדר, בה לקח חלק ב-28 משחקים וכבש 15 שערים. כבר באותה העונה שותף קנאלס במשחקי הקבוצה הבוגרת.

קנאלס שיחק לראשונה בליגה הספרדית מול אוסאסונה. קנאלס ערך עוד חמש הופעות בליגה הספרדית וגם שיחק בגביע המלך, אך מספר הדקות שלו בליגה הסתכם בכ-100 דקות בלבד. במחזור ה-13 סנטנדר הביסה 0–4 את אספניול כאשר קנאלס כובש צמד וקוטף את תואר השחקן המצטיין במשחק.

קנאלס הספיק לכבוש עוד שער נגד ואיאדוליד עד שהחלה ירידה ביכולתו. סנטנדר נלחמה עד המחזורים האחרונים על ההישארות בליגה, ואת העונה סיים קנאלס עם 31 משחקים בהם כבש שבעה שערים ובישל ארבעה נוספים.

בחודש פברואר פורסם שריאל מדריד הצליחה לעקוף את מנצ'סטר יונייטד, צ'לסי, מנצ'סטר סיטי ושאר הקבוצות שניסו לרכוש את השחקן, והקבוצה רכשה את קנאלס ב-4.5 מיליון אירו. 

בסוף עונת 2010-11 הושאל קנאלס לולנסיה. במדיה רשם 11 הופעות ליגה, בטרם נפצע ב-24 באוקטובר וגמר את העונה. על אף הפציעה, ב-19 ביולי 2012 קנאלס נרכש על ידי ולנסיה ב-3.5 מיליון אירו.

בינואר 2014 חתם בריאל סוסיאדד.

בקיץ 2018 חתם קנאלס בריאל בטיס.

בקיץ 2023 חתם במונטריי מהליגה המקסיקנית.

נבחרת לאומית 
הוא הוביל את הנבחרת עד גיל 17 לזכייה באליפות אירופה אחרי ניצחון 0–4 על נבחרת צרפת בגמר (2008), ושנה אחר-כך הוא זכה בטורניר ידידות יוקרתי. ספרד הביסה את גרמניה, וקנאלס, שכבש את אחד השערים, זכה בתואר שחקן הטורניר.

הופעת הבכורה שלו בנבחרת הבוגרת של ספרד התקיימה ב-23 במרץ 2019 בניצחון הנבחרת על נורווגיה. קנאלס נכנס כמחליף בדקה ה-74' במסגרת משחקי מוקדמות מונדיאל 2014.

תארים 
ריאל בטיס
 גביע המלך: 2021/2022

קישורים חיצוניים

 דף השחקן באתר ריאל מדריד הרשמי
 דף השחקן באתר ולנסיה הרשמי

הערות שוליים

קשרי כדורגל ספרדים
כדורגלני ריאל מדריד
כדורגלני ראסינג סנטנדר
כדורגלני ולנסיה
כדורגלני ריאל סוסיאדד
כדורגלני ריאל בטיס
כדורגלני נבחרת ספרד
כדורגלנים ספרדים
ספרדים שנולדו ב-1991